کوریتا کینٹ

کوریتا کینٹ (20 نومبر 1918ء - 18 ستمبر 1986ء)، اصل نام فرانسس ایلزبتھ کینٹ مگر سسٹر میری کوریتا کینٹ کے نام سے معروف، فورٹ ڈاج، آئیووا، ریاست ہائے متحدہ امریکہ میں پیدا ہوئیں۔ کینٹ نے لاس اینجلس اور بوسٹن میں فن کارہ اور معلمہ کے طور پر کام کیا۔ اُنھوں نے خصوصاً سلک اسکرین کے ساتھ کام کرکے اُسے فنونِ لطیفہ کے طور پر مستحکم ہونے میں مدد دی۔ محبت اور امن کے پیغامات سے بھرپور اُن کا فن کارانہ کام 1960ء اور 1970ء کی دہائیوں میں سماجی انقلابات کے دوران مقبول ہوا۔ کینٹ نے 1985ء میں ریاست ہائے متحدہ کے نظامِ ڈاک کے لیے مہرِ ’’محبت‘‘ تیار کی۔

سوانح 
اعلیٰ ثانوی تعلیم حاصل کرنے کے بعد، آپ نے لاس اینجلس میں واقع رومن کیتھولک کے تحت قائم شدہ ادارے سسٹرز آف ایمیکیولیٹ ہارٹ آف میری میں داخلہ لیا۔ وہاں داخلے کے بعد آپ نے سسٹر میری کوریتا کا نام اپنایا۔ آپ نے 1941ء میں ایمیکیولیٹ ہارٹ کالج سے بی اے کیا  اور 1951ء میں جامعہ جنوبی کیلی فورنیا سے تاریخِ فن میں ایم اے کی سند حاصل کی۔ 1938ء اور 1968ء کے دوران کینٹ ایمیکیولیٹ ہارٹ کالج ہی میں رہائش پزیر رہیں اور وہیں کام کرتی رہیں۔ وہ کالج کے شعبۂ فن کی صدر نشین بھی رہیں۔ 1968ء میں وہ اسے ترک کرکے بوسٹن منتقل ہوگئیں جہاں اُنھوں نے خود کو مصوری کے لیے وقف کر دیا۔ آپ 1986ء میں سرطان کے سبب انتقال کر گئیں۔

آپ الفریڈ ہچکاک، جان کیج، ساؤل بیس اور بکمنسٹر فلر کی دوست تھیں۔

حوالہ جات 

1918ء کی پیدائشیں
1968ء کی وفیات
1986ء کی وفیات
آئیووا کے فنکار
ابلاغی تدابیر
امریکی خاتون فن کار
امریکی خواتین فنکار
اموات بسبب سرطان
ڈاک ٹکٹ نمونہ ساز
فورٹ ڈاج، آئیووا کی شخصیات
آئیووا کے کیتھولک
میساچوسٹس میں سرطان اموات
بیسویں صدی کی امریکی خواتین فنکار
بیسویں صدی کی مسیحی راہبات
یونیورسٹی آف سدرن کیلیفورنیا کے فضلا